Diari Oficial de la Generalitat Valenciana


Sumari del DOGV 9495, del 22-12-2022 (2022/12579)

ACORD de 20 de desembre de 2022, del Ple del Consell Valencià de Cultura pel qual es ratifica l'acord aconseguit amb les organitzacions sindicals més representatives en l'àmbit de la Generalitat sobre el desenvolupament de l'oferta d'ocupació pública del Consell Valencià de Cultura per a l'any 2022 relativa als processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12677


Data del document
:   20-12-2022

Organisme emissor
:   Consell Valencià de Cultura

Tipus de document
:   Acord

Descriptors 

:   * concurs administratiu
    * concurs administratiu

ACORD de 20 de desembre de 2022, del Ple del Consell Valencià de Cultura pel qual es ratifica l'acord aconseguit amb les organitzacions sindicals més representatives en l'àmbit de la Generalitat sobre el desenvolupament de l'oferta d'ocupació pública del Consell Valencià de Cultura per a l'any 2022 relativa als processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública. [2022/12746]  
  
  
La Llei 20/2021, de 28 de desembre, de mesures urgents per a la reducció de la temporalitat en l'ocupació pública, reforma la legislació bàsica de funció pública, introduint un conjunt de mesures orientades a reduir l'excessiva temporalitat en l'àmbit de les administracions públiques, recollint per a això un nou procés d'estabilització d'ocupació temporal amb la finalitat que la taxa de temporalitat estructural quede per davall del 8 per cent en el conjunt de les administracions públiques espanyoles, sempre respectant els principis de lliure concurrència, igualtat, mèrit i capacitat.  
Mitjançant Resolució de la Presidència del Consell Valencià de Cultura de 15 de setembre de 2022, es va fer pública l'oferta d'ocupació pública del CVC per a l'any 2022, pel que fa als processos d'estabilització previstos en la referida Llei 20/2021, de mesures urgents per a la reducció de la temporalitat en l'ocupació pública.  
En compliment del que es preveu en els articles 37.1.c del text refós de la Llei de l'Estatut Bàsic de l'Empleat públic (d'ara en avant, TREBEP), aprovat per Reial decret legislatiu 5/2015, de 30 d'octubre, i 188.2.c de la Llei de la Generalitat Valenciana 4/2021, de 16 d'abril, de funció pública valenciana (en acrònim, LFPV), el Consell Valencià de Cultura (en acrònim, CVC) ha negociat amb les organitzacions sindicals més representatives en l'àmbit de la Generalitat Valenciana, les condicions per al desenvolupament de la seua oferta d'ocupació pública per a l'any 2022 relativa als processos d'estabilització previstos en la Llei 20/2021.  
Finalment, el dia 28 de novembre de 2022 el CVC ha aconseguit amb les citades organitzacions sindicals un acord formal exprés el contingut del qual figura en l'annex, i que el Ple del CVC, a proposta de la seua presidenta, en la seua reunió del dia 20 de desembre de 2022,  
  
  
ACORDA  
  
Ratificar l'Acord de 28 de novembre de 2022, aconseguit entre el Consell Valencià de Cultura (CVC) i les organitzacions sindicals més representatives en l'àmbit de la Generalitat, per al desenvolupament de l'oferta d'ocupació pública del Consell Valencià de Cultura per a l'any 2022 relativa als processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública.  
Reunides a València, el 28 de Novembre de 2022, en la seu del Consell Valencià de Cultura, la representació de la Institució i de les organitzacions sindicals més representatives en l'àmbit de la Generalitat, a l'empara del que s'estableix en l'article 33 i concordants del Text Refós de la Llei de l'Estatut Bàsic de l'Empleat públic (d'ara en avant, TREBEP), aprovat per Reial decret legislatiu 5/2015, de 30 d'octubre, i en l'article 188 de la Llei 4/2021, de 16 d'abril, de la Funció Pública Valenciana (LFPV).  
  
Manifesten  
  
Les parts representades en el present Acord són plenament conscients de la conjuntura actual i de la necessitat d'arbitrar les mesures necessàries per a la reducció de la temporalitat en l'àmbit del personal del CVC.  
Amb la reforma de la legislació bàsica realitzada per la Llei 20/2021, de 28 de desembre, de mesures urgents per a la reducció de la temporalitat en l'ocupació pública s'activen un conjunt de mesures reguladores directament ordenades a atallar l'excessiva temporalitat en l'àmbit de les administracions públiques, com l'establiment d'un nou procés d'estabilització d'ocupació temporal amb l'objectiu final de situar la taxa de temporalitat estructural per davall del 8 per cent en el conjunt de les Administracions Públiques espanyoles, sempre respectant els principis de lliure concurrència, igualtat, mèrit i capacitat.  
  
En concret s'estableix en l'article 2.1 que «Addicionalment al que s'estableix en els articles 19.u.6 de la Llei 3/2017, de 27 de juny, de pressupostos generals de l'Estat per a l'any 2017, i 19.u.9 de la Llei 6/2018, de 3 de juliol, de pressupostos generals de l'Estat per a l'any 2018, s'autoritza una taxa addicional per a l'estabilització d'ocupació temporal que inclourà les places de naturalesa estructural que, estiguen o no dins de les relacions de llocs de treball, plantilles o una altra forma d'organització de recurss humans que estiguen contemplades en les diferents administracions públiques i estant dotades pressupostàriament, hagen estat ocupades de manera temporal i ininterrompudament almenys en els tres anys anteriors a 31 de desembre de 2020».  
  
D'altra banda, la Disposició Addicional Sisena de la referida Llei 20/2021 preveu una altra convocatòria excepcional d'estabilització d'ocupació temporal de llarga duració i s'estableix que «Les Administracions públiques convocaran, amb caràcter excepcional i d'acord amb el que es preveu en l'article 61.6 i 7 del TREBEP (Text refós de l'Estatut Bàsic de l'Empleat públic), pel sistema de concurs, aquelles places que, reunint els requisits establits en l'article 2.1, hagueren estat ocupades amb caràcter temporal de manera ininterrompuda amb anterioritat a 1 de gener de 2016».  
Finalment, la Disposició Addicional Octava de la citada Llei 20/2021 estableix que «Addicionalment, els processos d'estabilització continguts en la disposició addicional sisena inclouran en les seues convocatòries les places vacants de naturalesa estructural ocupades de manera temporal per personal amb una relació, d'aquesta naturalesa, anterior a l'1 de gener de 2016».  
L'execució de la Llei 20/2021, suposa l'autorització d'unes taxes addicionals d'estabilització, per la qual cosa s'ha aprovat, per la Presidència del CVC mitjançant Resolució de 15 de setembre de 2022, l'Oferta d'Ocupació Pública del CVC per a l'any 2022, pel que fa als processos d'estabilització previstos en la referida Llei 20/2021, de mesures urgents per a la reducció de la temporalitat en l'ocupació pública, estant aquests processos pendents de convocatòria.  
Per tot això, per al desenvolupament de les corresponents convocatòries resulta necessari adequar, en l'àmbit del Consell Valencià de Cultura, amb el major grau de consens possible, un Acord per al desenvolupament d'aqueixa oferta d'ocupació pública, que permeta augmentar l'estabilitat en l'ocupació pública, per la qual cosa com a resultat de les negociacions dutes a terme entre el CVC i les organitzacions sindicals més representatives en l'àmbit de la GV, les parts  
  
  
ACORDEN  
  
Primer. Àmbit de l'acord  
1. Àmbit personal  
L'acord serà aplicable als processos per a la selecció de personal funcionari i laboral destinat a prestar serveis en el CVC.  
  
2. Àmbit funcional  
El present acord es refereix a les matèries que s'especifiquen i que han sigut objecte de negociació conforme als articles 37 i 38 del TREBEP i l'article 188 de la LFPV.  
  
3. Àmbit territorial  
L'àmbit territorial, està referit a la seu del CVC, únic centre en que presta serveis el personal inclòs en l'àmbit d'aplicació d'aquest acord.  
  
  
Segon. Objecte de l'acord  
Aquest acord té com a objectiu establir els criteris que hauran de regir en les convocatòries dels processos selectius que es convoquen en execució de la Resolució de la Presidència del CVC de 15 de setembre de 2022, criteris que apareixen plasmats en els Barems que s'adjunten a aquest Acord, i que tenen per objecte augmentar l'estabilitat en l'ocupació pública de l'àmbit de funció pública del CVC, amb la finalitat de situar la taxa de temporalitat al final de l'exercici 2024 per davall del 8 %.  
  
Tercer. Pla d'estabilització d'ocupació temporal en el CVC, derivat de la Llei 20/2021, de Mesures Urgents per a la reducció de la temporalitat en l'ocupació pública.  
En desenvolupament del present pla d'estabilització d'ocupació temporal es convocaran 3 places, en els termes previstos en la Resolució de la Presidència del CVC de 15 de setembre de 2022.  
  
Quart. Contingut de les convocatòries del Pla d'estabilització d'ocupació temporal  
1. Els processos selectius acollits al present Pla d'estabilització d'ocupació, garantiran en tot cas, de conformitat amb el que es disposa en l'article 2.4 de la Llei 20/2021 el compliment dels principis de lliure concurrència, igualtat, mèrit, capacitat i publicitat.  
2. Els processos selectius relatius a les places ocupades per personal temporal de llarga duració que contempla la Resolució de la Presidència del CVC de 15 de setembre de 2022, s'articularan, de conformitat amb el que es disposa en la Disposició 6a i 8a de la Llei 20/2021, mitjançant el sistema de concurs.  
  
Cinqué. Valoració de l'experiència en llocs del CVC en determinats suposats  
Els llocs de treball la naturalesa jurídica dels quals o sector haja variat en virtut de processos legals d'adaptació es consideraran que han tingut sempre la naturalesa jurídica i el sector que tinguen assignats en el moment de la finalització del termini de presentació d'instàncies de la convocatòria corresponent.  
  
Sisé. Comissió de seguiment.  
Es constitueix una comissió de seguiment amb les funcions d'interpretació i control del present acord que estarà composta per una persona integrant de cadascuna de les organitzacions sindicals signants i un nombre igual de persones representants per part del CVC.  
  
Presidirà la persona titular de la Secretaria General del CVC o en qui aquesta delegue, i la secretaria la persona del corresponent Servei del CVC, que actuarà amb veu, però sense vot.  
  
Seté. Vigència de l'acord  
El present acord serà eficaç des de la seua signatura i resultarà d'aplicació a l'oferta d'ocupació pública aprovada mitjançant Resolució de la Presidència del CVC de 15 de setembre de 2022, prolongant-se els seus efectes fins a la seua total execució.  
  
Huité. Incidència pressupostària  
De conformitat amb el que es disposa en l'article 2.5 de la Llei 20/2021, de la resolució dels processos selectius derivats de la nova taxa d'estabilització que autoritza no podrà derivar-se, en cap cas, increment de despesa ni d'efectius.  
  
Nové. Publicació  
El present acord serà remés al Ple del CVC per a la seua ratificació i posterior publicació en el Diari Oficial de la Generalitat Valenciana.  
  
  
I. BAREM DE MÈRITS APLICABLE ALS LLOCS Núm. 8779 (SUBALTERN/A), 22386 (TÈCNIC/A MITJÀ/A DOCUMENTALISTA) I 22101 (SUPERVISOR/A de MANTENIMENT).  
En el concurs de mèrits per als llocs indicats en aquest apartat I es valoraran els mèrits que seguidament s'especifiquen amb la seua puntuació, calculada sobre el total de 100 punts segons el següent desglossament:  
a) Experiència (60 punts màxim):  
a.1) Experiència en llocs de treball de naturalesa funcionarial/laboral en el Consell Valencià de Cultura que siguen d'igual grup/subgrup de titulació i amb funcions corresponents als dels respectius llocs convocats: 0,32 punts per mes treballat.  
a.2) Experiència en llocs de treball de naturalesa funcionarial/laboral en l'Administració de la Generalitat o d'altres administracions públiques, que siguen diferents als previstos en l'apartat a.1: 0,08 punts per mes treballat.  
a.3) Experiència en llocs de treball de naturalesa funcionarial/laboral en l'Administració del Consell de la Generalitat Valenciana o en altres Administracions Públiques que siguen d'igual grup/subgrup de titulació i amb funcions corresponents als dels respectius llocs convocats: 0,08 punts per mes treballat.  
L'experiència s'acreditarà mitjançant certificació oficial de l'òrgan competent.  
En cap cas, la puntuació màxima a aconseguir per experiència, podrà superar els 60 punts.  
b) Altres mèrits (40 punts màxim):  
b.1) Tindre titulacions acadèmiques oficials iguals o superiors a l'exigida en la convocatòria: 4 punts per cada titulació fins a un màxim de 8 punts.  
b.2) Coneixement del valencià: fins a un màxim de 15 punts.  
El coneixement del valencià es valorarà fins a un màxim de 15 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, conformement a la següent escala:  
b.1) Coneixement oral o A2: 3 punts  
b.2) Grau elemental o B1: 6 punts  
b.3) Nivell B2: 9 punts  
b.4) Grau mitjà o C1: 12 punts  
b.5) Grau superior o C2: 15 punts  
La valoració del coneixement del valencià s'efectuarà puntuant exclusivament el nivell més alt obtingut.  
b.3) Coneixement d'idiomes comunitaris: fins a un màxim de 4 punts.  
Es valorarà el coneixement de llengües oficials de la Unió Europea, diferents de la llengua espanyola segons els nivells especificats, acreditant-se documentalment mitjançant títols, diplomes i certificats expedits per les escoles oficials d'idiomes, per les Universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per Ordre de la Conselleria competent en educació. El coneixement de l'idioma comunitari es valorarà fins a un màxim de 2 punts, per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc Europeu Comú de Referència (nivell bàsic, nivell intermedi i nivell avançat), conformement a l'escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris. Les equivalències entre els ensenyaments regulats pel Reial decret 967/1988, de 2 de setembre, i les regulades pels Reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
b.4) Formació: fins a un màxim de 13 punts per les accions formatives (curss, jornades, seminaris o conferències) convocats, impartits o homologats per la Escola Valenciana d'Administració Pública (EVAP) o l'Institut Valencià d'Administració Pública (IVAP), conformement a la següent escala:  
De 100 o més hores: 5 punts  
De 50 o més hores: 250 punts  
De 25 o més hores: 125 punts  
De 15 o més hores: 075 punts  
  
Criteris de desempat:  
En cas d'empat en la puntuació total obtinguda per dues o més aspirants, l'empat es dirimirà, en primer lloc, a favor de la persona amb major antiguitat en el cos, escala o agrupació professional funcionarial convocat.  
Si persistira l'empat, per la major puntuació obtinguda en els diferents apartats del barem del concurs, pel mateix ordre en el qual figuren relacionats, és a dir:  
1r. Experiència (sumades, en el seu cas, les puntuacions obtingudes en els diversos subapartats)  
2n. Titulacions acadèmiques  
3r. Coneixement del valencià  
4t. Coneixement d'idiomes comunitaris  
5é. Formació  
En cas de persistir l'empat, si fora entre persones de diferent sexe, es dirimirà a favor del sexe femení en cas que estiga infrarepresentat dins del col·lectiu de persones que formen part del tipus de llocs objecte de la convocatòria en la data de la seua publicació.  
Finalment, si encara persistira l'empat, es dirimirà a favor de les persones amb diversitat funcional i, cas d'existir empat entre elles, a favor de la que major grau de discapacitat present.  
  
València, 28 de novembre de 2022  
  
Pel Consell Valencià de Cultura,  
El Secretari. Jesús Huguet Pascual  
La Presidenta. Dolors Pedrós Company  
  
Per les organitzacions sindicals,  
Per UGT-PV. José Antonio Pla Andrés  
Per CCOO-PV.José Cloquell Mascarell